Azərbaycan Şahmat Federasiyası

Azərbaycan Şahmat Federasiyası və ya qısaldılmış adı ilə AŞF — Azərbaycanda şahmata nəzarət edən rəsmi qurum.

1920-ci ildə Sovetlər Birliyi dövründə, Azərbaycan Şahmat Federasiyası yaradıldı. 1991-ci ildə Azərbaycan müstəqilliyini bərpa etdikdən sonra, 1992-ci ildə Azərbaycan Şahmat Federasiyası, Beynəlxalq Şahmat Federasiyası (FIDE)-ye üzv olmuşdur.

2002-ci ildə Bakıda Avropa çempionatı, 2003-cü ildə Naxçıvan Muxtar Respublikasında gənclər arasında dünya çempionatı keçirilmişdir. Azərbaycan şahmatçıları dünya və Avropa çempionatların da 33 qızıl, 25 gümüş, 24 bürünc medal qazanmışlar. 2007–2010 illərdə Bakıda bir neçə beynəlxalq yarış, qadınlar arasında beynəlxalq şahmat turniri, Heydər Əliyevin xatirəsinə həsr edilmiş "Qran-pri", "Prezident kuboku" beynəlxalq turnirləri, "Bakı Open — 2010" yarışları keçirilmişdir.

2007-ci ildə Azərbaycan Respublikası Mərkəzi Bankın sədri Elman Rüstəmov federasiyanın prezidenti seçilmişdir. 2021-ci ildən federasiya prezidenti Mahir Məmmədovdur, federasiya baş katibi İlahə Qədimova

 İcraiyyə Komitəsi 
 Prezident: Mahir Məmmədov
 Birinci vitse-prezident: Faiq Həsənov
 Vitse-prezident: Yaqub Hüseynov, Bəxtiyar Məmmədov
 Baş katib: İlahə Qədimova

 Federasiyanin Prezidentləri 
 Aynur Sofiyeva — 2002–2007
 Elman Rüstəmov — 2007–2021
 Mahir Məmmədov — 2021–

 Həmçinin bax 
 Azərbaycanda şahmat
 Azərbaycan Şahmat Çempionatı
 Azərbaycan Şahmat Milli Komandası (kişilər)
 Azərbaycan Şahmat Milli Komandası (qadınlar)

 Mənbə 


 Xarici keçidlər 

 Azərbaycan Şahmat Federasiyası 
 Elman Rüstəmov və Aynur Sofiyeva quruma sənədsiz rəhbərlik ediblər?


Şahmat
Kateqoriya:Azərbaycanda şahmat
Kateqoriya:1920-ci ildə Azərbaycanda yarananlar
Kateqoriya:1992-ci ildə Azərbaycanda yarananlar